Ilona Witkowska

Ilona Witkowska, szül. Jakubowska, 1987. október 24-én született, költő, újságíró. Kultúratudományból szerzett diplomát. Versei az Odra, a Rita Baum, az ArtPapier, a Neurokultura, a Cegła, a Tygiel Kultury, cikkei a Dziennik Opinii, a Przekrój és a Le Monde diplomatique lengyel kiadásának hasábjain jelentek meg. Részt vett a legjelentősebb lengyel költészeti fesztiválokon, mint a Manifestacje Poetyckie, a Poznan Poetów, a lublini Miasto Poezji vagy a toruni BUUM, illetve a szczecini Kontrapunkt színházi fesztiválon. Számos művészeti projekt résztvevője volt. 2010-ben a XVI Jacek Bierezin Országos Költészeti Verseny különdíjasa; ennek köszönhetően jelenhetett meg első verseskötete, a splendida realta, amelyért 2013-ban Silesius-díjat kapott. Ugyanabban az évben jelölték a Gazeta Wyborcza wARTo-díjára. 2015-ben ő képviselte Wrocław városát Luxemburgban a nyolcadszorra megjelent tavaszi költőtalálkozón, illetve a Pécsi Íróprogram egyik ösztöndíjasa lett. Verseit cseh, szlovák, angol, német, belarusz, ukrán és magyar nyelvre fordították.

Megjelent művei:
 * Splendida realta, 2012

Versek a Port Poetycki oldalon

Versek a Helikopteren

Versek az Opcje oldalán

Saját verseit olvassa a Stowarzyszenie Pisarzy Polskich sorozatában: 1, 2, 3